Cicciolina egy szenvedélyes éjszakát biztosít Putyinnak, amennyiben befejezi a háborút
„A békéért, Ukrajnáért, az orosz népért.”
Erős felajánlást tett Cicciolina: a 70 éves expornós-modell-énekesnő-színésznő-aktivista egy forró, szenvedélyes éjszakát kínál Vlagyimir Putyinnak, amennyiben az orosz elnök kivonja csapatait Ukrajnából, és véget vet a háborúnak – írja a Daily Star.

  A béke üzenete, a háború ellen és az orosz elnöknek #putin. Felajánlom magam egy éjszakai szexre, cserébe a békéért, Ukrajnáért, az orosz népért

– írta Staller Ilona az Instagramon.

Hivatalos orosz válaszról nem tudunk, a kommentelők között sem láttuk feltűnni Putyin nevét, és ennek nem biztos, hogy csak az az oka, hogy az – állítólag súlyos betegséggel küzdő – elnök nem arról híres, hogy aktív a közösségi oldalakon.

Ettől még a politikai aktivista, korábbi parlamenti képviselő gesztusa nemes; ráadásul nem is első alkalommal adná oda magát a békéért, hiszen korábban Szaddám Husszeinnek is tett hasonló felajánlást.
Szórakozás